## L’Observatori de Seguretat de la Conselleria de Justícia i Interior farà una enquesta diagnòstica sobre seguretat ciutadana a la Comunitat Valenciana

*** L’Observatori de Seguretat es reunirà periòdicament una vegada dut a terme este estudi per a trobar els mitjans que es necessiten per a combatre la inseguretat pública
* La problemàtica sobre assentaments o delictes d’ocupació il·legal, així com el seu estudi en els municipis valencians són un altre dels punts principals que s’han debatut**

La Conselleria de Justícia i Interior ha celebrat la primera reunió per a reactivar l’Observatori de Seguretat Ciutadana. Com a primera mesura, es farà una enquesta sobre la situació i percepció en matèria de seguretat ciutadana a la Comunitat Valenciana que s’integrarà en un estudi sobre esta matèria. Així ho ha assenyalat el secretari autonòmic de Seguretat i Emergències, Javier Montero, després d’explicar que les xifres sobre criminalitat del primer trimestre de 2024 del Ministeri de l’Interior són “alarmants”.

Javier Montero ha insistit a denunciar “la falta de mitjans dels cossos i forces de seguretat de l’estat”, per això, ha afegit “és necessari reclamar més efectius” per a la Comunitat Valenciana. També ha sol·licitat més transparència en les dades perquè els equips puguen planificar millor el seu treball.

La problemàtica sobre assentaments o delictes d’ocupació il·legal, així com el seu estudi en els municipis valencians són un altre dels punts principals que s’han debatut en esta sessió plenària que ha presidit el secretari autonòmic de Seguretat i Emergències, Javier Montero, i del qual formen part representants de les forces i cossos de seguretat de l’Estat i de diferents administracions públiques, així com membres del sector de la seguretat privada.

L’Observatori de Seguretat reactivat es reunirà periòdicament una vegada dut a terme este estudi per a trobar els mitjans que es necessiten per a combatre la inseguretat pública a la Comunitat Valenciana.

En este observatori, a més, es pretén formular conclusions, recomanacions i propostes tendents a millorar els indicadors en matèria de seguretat, gestió de recursos humans de les forces i cossos de seguretat, mitjans tècnics i infraestructures, o qüestions sobre sistemes d’informació relacionats amb la seguretat.

Fecha: 17/06/2024